[{"text_idx": "#000000", "text": "Eelmisel reedel heitsime pilgu Mo\u0303isaku\u0308la mehe Tiit Tarvise fotokogusse, kust leidsime toredaid Haapsalu-teemalisi \u201cenne ja praegu\u201d ja\u0308a\u0308dvustusi."}, {"text_idx": "#000001", "text": "Ta\u0308nane fotogalerii koosneb Tiidu isa Aleksander Tarvise Eesti so\u0303java\u0308ega seotud piltidest. Fotode tagaku\u0308ljel olnud kommentaarides pu\u0308u\u0308dsin vo\u0303imalusel sa\u0308ilitada originaalila\u0308hedust."}, {"text_idx": "#000002", "text": "\u201cScouts u\u0308ksik-jalava\u0308epataljoni 1.kompanii sideru\u0308hm koos ru\u0308hmau\u0308lema (kapten Hein) ja ru\u0308hmavanemaga Uuemo\u0303isas 19. ma\u0308rtsil 1936.\u201d"}, {"text_idx": "#000003", "text": "U\u0308lemises reas vasakult teine Aleksander Tarvis."}, {"text_idx": "#000004", "text": "Taga kuuri seina a\u0308a\u0308res on paistmas suurte ratastega va\u0308likatlad, ees paremal ka\u0308epaeltega mehed to\u0303ena\u0308oliselt korrapidajaohvitserid."}, {"text_idx": "#000005", "text": "\u201cKo\u0303nepu\u0308u\u0308dejaam tegevuses 10. juunil 1936. aastal Uuemo\u0303isas.\u201d"}, {"text_idx": "#000006", "text": "Aparaadiga pu\u0308u\u0308ti sagedust muutes luuretegevuse eesma\u0308rgil pealt kuulata vaenlase sidet."}, {"text_idx": "#000009", "text": "Vasakul on na\u0308ha, et meeste isiklikud asjad na\u0308pu otsas on riidest kompsudesse keeratud. Paremal juba varustuse ka\u0308tte saanud, mundris mehed."}, {"text_idx": "#000010", "text": "Asjatundjalt ta\u0308psustavat infot ku\u0308sides oli huvitav teada saada, et so\u0303durite vasakul o\u0303lal olev, risti u\u0308le rinna kulgev ja parema puusa juures kinni seotud pehme u\u0308mar ese on so\u0303durisinel, mida sel moel kokku rullituna oli mugav kaasas kanda. Ja et kunagi oli so\u0303durisinel olnud nii lai, et seljatagust vo\u0308o\u0308pannalt no\u0308o\u0308bist lahti lastes na\u0308gi see va\u0308lja nagu telkmantel, mille all sai ka magada."}, {"text_idx": "#000011", "text": "Relvadest olid kasutusel Jaapani pa\u0308ritolu vintpu\u0308ssid \u201cArisaka\u201d."}, {"text_idx": "#000012", "text": "Kujuta korraks ette ku\u0308lamaastikku, kus so\u0303durisalk puhkpilliorkestri saatel Sinu talu va\u0308rava tagant mo\u0308o\u0308da marsib..."}, {"text_idx": "#000014", "text": "Seljaga kaadris oleval mehel on u\u0308le o\u0303la so\u0303duri varustusepaun, mille ko\u0303rval plekist u\u0308mbrises gaasimask."}, {"text_idx": "#000015", "text": "\u201cScoutsru\u0308gemendi II ru\u0308hm kordamiso\u0303ppusel Kurtna laagris 15.06.1936.\u201d"}, {"text_idx": "#000016", "text": "Parempoolse tanki juhikabiini vaateava lahti, laingolukorras oli see kinni ja na\u0308ha sai vaid kitsast pilust nagu vasakpoolsel masinal."}, {"text_idx": "#000017", "text": "Tankistidel ka\u0308es tu\u0308u\u0308pilised pika \u201cvarrega\u201d mootorratturi kindad, mis ha\u0308sti tuule eest kaitsesid. Ju siis oli neil ka selles rollis mingid plussid."}, {"text_idx": "#000018", "text": "\u201c12-numbriline va\u0308litelefoni kommutaator tegevuses Kurtnal 16.06.1936.\u201d"}, {"text_idx": "#000019", "text": "Kommutaatorit kasutati lahinguva\u0308ljal kaevikute vahel side pidamiseks. See masin vo\u0303ib olla kohalikku pa\u0308ritolu, kuna sel ajal toodeti telefonikommutaatoreid ka Tartus."}, {"text_idx": "#000023", "text": "Lo\u0303petuseks samast kogust foto ratsava\u0308elastest"}, {"text_idx": "#000024", "text": "ning huvitavat lugemist aastate jooksul toimunud muudatustest Eesti ratsava\u0308es \u2013"}, {"text_idx": "#000025", "text": "Artiklis mainitakse ratsava\u0308est va\u0308lja kasvanud suusk-jalgratturite komandot (vaata fotol ukse ko\u0303rval vasakul pool olevat silti), kus teenis ka u\u0308ks Oru valla mees \u2013 Ants Mets Piilama ku\u0308last Tuisu talust (esimeses reas paremalt esimene)."}, {"text_idx": "#000026", "text": "Suuskrattur-u\u0308ksus oli kergeva\u0308eosa, mille varustusse kuulus lumeta aastaaegadel ratas ning lumeoludes suusad. Lahingus pidi rattur tegutsema jalastunult, ratas peideti selleks ajaks a\u0308ra. Suuskuril tuli ka tulevahetuses ja\u0308a\u0308da suuskadele, suuski kanti jalastudes kaasas. Jalastunud suuskratturi tegevus lahingus ei erinenud jalava\u0308elase ning jalastunud ratsava\u0308elase omast. Nii o\u0303petati jalastunud suuskrattureid koos jalava\u0308ega. Eraldi ka\u0308sitleti ainult ratta ja suuskade kui liikumisvahendite kasutamist lahingus ning jagati tehnilist teavet. Nagu ratsava\u0308elastelgi, toimus suuskratturite va\u0308ljao\u0303pe nii suve- kui talvekuudel."}, {"text_idx": "#000027", "text": "Suuskadel ja ratastel liikuv so\u0303dur pidi olema heas fu\u0308u\u0308silises vormis ning see va\u0308eosa komplekteeriti meestest, kes juba oskasid nii suusatada kui ka rattaga so\u0303ita ning olid keskmist kasvu (165-180 cm)."}, {"text_idx": "#000028", "text": "Ja nii nad marssisid, Eesti mehed..."}, {"text_idx": "#000029", "text": "Fotol tu\u0308u\u0308piline Po\u0303hja-Eesti paekiviaedadega maastik, rivi eesotsas ka\u0308esidemega kolonni u\u0308lem."}]